open-index/open-wikipedia-markdown huggingface dataset:
Ľudomír Šlahor

**Ľudomír Šlahor** (* 26. marec 1947, Trenčín) je slovenský ekonóm, podnikateľ, vysokoškolský pedagóg a bývalý politik.

## Život
Od roku 2003 pôsobí na Fakulte managementu Univerzity Komenského v Bratislave. Od roku 2007 tu zastáva pozíciu prodekana pre vedu a výskum. Má za sebou dlhoročnú prax v popredných finančných inštitúciách na Slovensku i vo Švajčiarsku. Pôsobil ako guvernér Exportno-importnej banky Slovenskej republiky. Od februára 2011 zastáva pozíciu prorektora Univerzity Komenského pre medzinárodné vzťahy.

## Referencie

Kategória:Slovenskí ekonómovia
Kategória:Slovenskí vysokoškolskí pedagógovia
Kategória:Politici SDSS
Kategória:Predsedovia slovenských politických strán
Kategória:Vyučujúci na Fakulte managementu Univerzity Komenského v Bratislave
Jozef Karel

Ing. **Jozef Karel** (* 13. september 1922, Humenné – † 26. september 2005, Košice) bol česko-slovenský futbalista a futbalový tréner.

## Úspechy
* v roku 1965 zaradený časopisom France Football medzi dvadsiatku najlepších svetových stredopoliarov posledných 20. rokoch
* je nositeľom titulu majster športu
* v sezóne 1943/44 sa stal s ŠK Bratislava majstrom
* ako tréner získal s C.D. Saprissa titul

Kategória:Narodenia v 1922
Kategória:Úmrtia v 2005
Kategória:Osobnosti z Humenného
Kategória:Česko-slovenskí futbalisti
Kategória:Slovenskí futbalisti
Kategória:Hráči 1. FC Tatran Prešov
Kategória:Slovenskí futbaloví tréneri
Theodor Holm Nelson

**Theodor Holm Nelson** (* 17. jún 1937, New York, New York, USA) je americký sociológ, filozof a priekopník v oblasti informačných technológií. V súčasnosti pôsobí ako filozof a profesor na Oxfordskej univerzite. Hlavným cieľom jeho snaženia je, aby bol počítač dostupný i jednoduchým ľuďom. Jeho motto je: „Používateľské rozhranie by malo byť také jednoduché, že mu i začiatočník v prípade potreby porozumie za nie viac ako desať sekúnd.“ 

Ako prvý koncipoval a pomenoval *„[[hypertext]]“* (v rokoch 19631965), taktiež sa zaslúžil i o vznik ďalších pojmov ako napríklad „hypermédia“ či „virtuálny“. Podľa jeho názoru je lineárny spôsob prezentovania textu pre ľudskú myseľ veľmi limitujúci, preto vytvoril projekt Xanadu (1960), ktorý predstavoval prvý hypertext. Bol to databázový systém s jednoduchým rozhraním, uchovávajúci v sebe celosvetovú literatúru.
 
Bol spoluzakladateľom malej spoločnosti ibm („Itty bitty machine company“), ktorá sa zaoberala predajom počítačov a ako jedna z prvých predávala počítače značky Apple I.
  
V roku 1959 vyštudoval filozofiu (bakalársky stupeň), v r. 1963 sociológiu na Harvardovej univerzite (magisterský stupeň) a médiá na Keio univerzite v roku 2002 (doktorandské štúdium).

V roku 1998, na siedmej konferencii WWW v austrálskom Brisbane, získal ocenenie Yuri Rubinsky Memorial Award, ktoré bolo vôbec prvé počas jeho kariéry.

## Referencie

## Zdroj
*

Kategória:Priekopníci informatiky
Kategória:Osobnosti z New Yorku
Petr Vybíral

**Petr Vybíral** (* 12. jún 1972) je bývalý český futbalista, ktorý hrával na pozícii záložníka.

## Klubová kariéra
Hral za Baník Ratíškovice, na vojne za VTJ Tábor, v lige za FK Dukla Praha, Slovácku Slaviu Uherské Hradiště a SK Sigma Olomouc. Ďalej hral druhú ligu za Tatran Poštorná a FC Vítkovice, v lige pokračoval za SK Dynamo České Budějovice. V druhej lige hral za Fotbal Třinec a na Slovensku hral prvú a druhu ligu za Tatran Prešov. V českej a slovenskej lige nastúpil v 70 zápasoch. Mal predpoklady stať sa tvorcom hry, ale brzdili ho časté zranenia. Počas sezóny 2014/15 sa objavoval ešte aj ako aktívny hráč v klube FK Baník Ratíškovice, kde definitívne ukončil aktívnu hráčsku činnosť.

## Ligová bilancia

## Referencie

Kategória:Českí futbalisti
Kategória:Hráči 1. FC Tatran Prešov
Kategória:Hráči FK Dukla Praha
Kategória:Hráči SK Sigma Olomouc
Kategória:Hráči FC Vítkovice
Kategória:Hráči SK Dynamo České Budějovice
Kategória:Hráči FK Fotbal Třinec
Česko-Slovenská republika

**Česko-Slovenská republika** môže byť:
*jeden z názvov Česko-Slovenska do roku 1920, pozri Česko-Slovensko#Dobové oficiálne názvy
*názov Česko-Slovenska počas druhej republiky, pozri druhá česko-slovenská republika
Rino Romano

**Rino Romano** (* 1. júl 1969, Toronto, Ontário) je kanadský hlasový herec. V súčasnosti žije v Los Angeles.

Prepožičal svoj hlas Batmanovi v animovanom seriáli *„The Batman“*, Spider-manovi v *„Spider-man Unlimited“*, vo video hre *„“* nadaboval postavu Virgila, v animovanom seriáli *„[[Mortal Kombat]]“* nadaboval Raina, či vo video hre *„Star Wars Jedi Knight II: Jedi Outcast“* prenechal svoj hlas postave Kyla, atď. 

## Filmové roly
**Halloweentown* (1998) - Benny

## Televízne roly
**Sailor Moon* (anglický dabing, 1995, 11 epizód) - postavy Darien Shields/Tuxedo Mask
**Extreme Ghostbusters* (1997) - Eduardo Rivera
**Godzilla: The Animated Series* (19982000) - Randy Hernandez
**Roughnecks: Starship Troopers Chronicles* (19992000), Juan „Johnny“ Rico
**Spider-Man Unlimited* (19992001), Peter Parker/Spider-Man, Green Goblin
**The Batman* (20042008) - Bruce Wayne/Batman

## Video hry
**Star Wars Jedi Knight: Mysteries of the Sith* (1998) - Kyle Katarn
**Spider-Man* (2000) - Spider-Man
**Star Trek Voyager: Elite Force* (2000) - Alexander Munro
**Tenchu 2: Birth of the Stealth Assassins* (2000) - Rikimaru
**Arcanum: Of Steamworks and Magick Obscura* (2001) - Virgil
**Spider-Man 2: Enter Electro* (2001) - Spider-Man
**X-Men: Mutant Academy 2* (2001) - Spider-Man
**Eternal Darkness* (2002) - Karim
**[[Star Wars: Knights of the Old Republic]]* (2003) - Revan
**[[Resident Evil 4]]* (2005) - Luis Sera
**[[Tomb Raider: Legend]]* (2006) - James Rutland

## Referencie

Kategória:Kanadskí dabingoví herci
Kategória:Kanadské osobnosti talianskeho pôvodu
Kategória:Osobnosti z Toronta
HyperCard

**HyperCard** je aplikačný program of firmy Apple. Je to prvý úspešný hypermédia systém pred World Wide Web. Pripomína databázovú aplikáciu, v ktorej sú uložené informácie. Je grafická, flexibilná a vytvára súbory, ktoré sú ľahko modifikovateľné. Tiež obsahuje HyperTalk, relatívne jednoduchý programovací jazyk na manipulovanie s dátami a užívateľským prostredím. Hypercard bol predstavený v roku 1987 a použitý pre rôzne hypertextové a umelecké účely. Pred príchodom Powerpoint-u bol často používaný ako univerzálny prezentačný program.

## Zdroje
*

Kategória:Softvér
Grzegorz Michalski

**Grzegorz Marek Michalski** je poľský ekonóm a vysokoškolský pedagóg na Vysokej škole ekonomickej vo Vroclave  (), kde získal aj doktorát (PhD.). Vo svojej výskumnej práci sa zameriava na podnikové financie a na riadenie likvidity.

## Kariéra
Jeho vedecko-výskumná kariéra sa začala v roku 1998, po ukončení vysokoškolského štúdia 2. stupňa na Vysokej škole ekonomickej vo Vroclave. Potom pokračoval vo vedecko-výskumnej činnosti na tejto univerzite a v roku 2002 tu získal aj doktorát.

Grzegorz Michalski je autorom mnohých publikácií. Okrem iného napísal viac ako 80 článkov, ktoré publikoval vo viacerých časopisoch (vrátane indexovaných v Journal Citation Reports) a 10 kníh. Je ko-editorom a členom vedeckých rád medzinárodných časopisov:
*Časopis *Journal of Corporate Treasury Management* (JCTM) ISSN 1753-2574

Grzegorz Michalski je špecialistom v oblasti podnikových financií a pracuje v Inštitúte pre finančný manažment na Vysokej škole ekonomickej v poľskom Vroclave, kde vyučuje podnikové financie a menové operácie.

## Publikačná činnosť
**Finančná likvidita v malých a stredne-veľkých podnikoch*, WN VLASTNÉ, Varšava 2005, ISBN 83-01-14346-0
**Hodnota likvidity v súčasnom finančnom hospodárení*, CeDeWu, Varšava 2004, ISBN 83-87885-53-3
**Strategické riadenie cash flow*, CeDeWu, Varšava 2010, ISBN 978-83-7556-167-8
**Short-Term Capital Management* (s W. Pluta), CH Beck, Varšava 2004, ISBN 83-7387-406-2
**Slovník finančného riadenia*, CHBeck, Varšava 2004, ISBN 83-7387-276-0
**Finančné stratégie podnikov*, oddk, Gdansk 2009, ISBN 978-83-7426-567-6
**Úvod do finančného riadenia podniku*, CH Beck, Varšava 2010, ISBN 978-83-255-1509-6
**Základy podnikových financií*, WSZ školstva, Vroclav 2004, ISBN 83-87708-66-6
**Finančný úspech mikro-podnikov* (s K. Predkiewicz), CH Beck, Varšava 2007, ISBN 978-83-7483-885-6,
**Hodnotenie dodávateľov na základe finančných výkazov*, oddk, Varšava 2008, ISBN 978-83-7426-509-6

## Externé odkazy
* Official website

## Zdroj

Kategória:Poľskí ekonómovia
Karol Mičieta

Prof. RNDr. **Karol Mičieta**, CSc. (* 19. november 1952, Žilina, Slovensko) je slovenský botanik, vedec a univerzitný profesor. V rokoch 2011 až 2019 pôsobil ako rektor Univerzity Komenského v Bratislave.

## Život
Karol Mičieta sa narodil v roku 1952 v Žiline. V roku 1976 absolvoval magisterské štúdium botaniky na Prírodovedeckej fakulte Univerzity Komenského v Bratislave.  V roku 1978 získal titul RNDr., roku 1980 absolvoval internú ašpirantúru a od roku 1981 pôsobí na Prírodovedeckej fakulte Univerzity Komenského v Bratislave.

Od roku 1995 zastáva funkciu vedúceho katedry botaniky Prírodovedeckej fakulty Univerzity Komenského. V roku 1998 získal titul docent v odbore botanika. Jeho vedecká činnosť je zameraná na ekológiu rastlín, cytológiu a experimentálnu ekogenotoxikológiu. Je členom viacerých odborných slovenských i zahraničných spoločností. Podieľal sa, alebo bol zodpovedným riešiteľom viacerých domácich (VEGA) aj zahraničných vedeckých projektov. Dlhé roky pôsobil ako vedecko-výskumný pracovník.

V roku 2007 získal titul profesor v odbore všeobecná ekológia, ekológia jedinca a populácii. 

Od decembra 2002 do januára 2011 bol predsedom akademického senátu Univerzity Komenského. 

Od 1. februára 2011 pôsobil na pozícii rektora Univerzity Komenského v Bratislave. Dňa 31. januára 2019 vo svojej funkcii skončil.

## Dielo
Medzi najvýznamnejšie práce patria monografie a skriptá:
* Vyššie rastliny v bioindikácii fytotoxicity a genotoxicity znečisteného životného prostredia (1997)
* Špecializované informačné technológie v prírodovedenom výskume: Mnohorozmerné štatistické analýzy v biológii (2008) spolu s D. Némethovou a L. Jedličkom
* Všeobecná a aplikovaná palynológia. (2016) spolu s J. Ščevkovou

## Osobný život
Je ženatý, jeho manželkou je geografka Eva Mičietová.

## Referencie

## Iné projekty

Kategória:Slovenskí botanici
Kategória:Slovenskí univerzitní profesori
Kategória:Rektori Univerzity Komenského v Bratislave
Kategória:Absolventi Prírodovedeckej fakulty Univerzity Komenského
Kategória:Osobnosti zo Žiliny
Kategória:Slovenskí vysokoškolskí pedagógovia
Kategória:Vyučujúci na Prírodovedeckej fakulte Univerzity Komenského v Bratislave
Igumen

**Igumen** alebo (zriedkavo) **ihumen** (gr. ἡγούμενος) je predstavený monastiera v gréckokatolíckej alebo pravoslávnej cirkvi. V súčasnosti sa igumeni mužských monastierov volia spravidla len spomedzi mníchov, ktorí sú zároveň kňazmi, hoci v staroveku to nebolo pravidlom. 

V ženských monastieroch je predstavenou **igumena** (alebo **ihumena**).

Paralelou v rímskokatolíckej cirkvi je opát.

## Zdroj
* Slovníček liturgických a teologických pojmov

Kategória:Gréckokatolícka cirkev
Kategória:Pravoslávne cirkvi
Kategória:Cirkevné tituly
Kategória:Zasvätený život
Štefan Komorný

Doc. Mgr. art. **Štefan Komorný,** ArtD. (* 1962,  Gbely) je slovenský kameraman a fotograf.

## Kariéra
Stredoškolské vzdelanie získal na Strednej priemyselnej škole filmovej v Čimeliciach, okres Písek. Roku 1988 ukončil VŠ štúdium na Katedre kamery Filmovej a televíznej fakulty AMU v Prahe. 

Pracoval v trikovom oddelení Filmového štúdia Barrandov v Prahe a po návrate na Slovensko pracoval do roku 2004 v trikovom oddelení Slovenskej filmovej tvorby (neskoršie  Štúdia Koliba, a. s.) v Bratislave ako trikový kameraman a vedúci trikového oddelenia. Od roku 1995 je pedagógom (od roku 2012 docentom) Ateliéru kameramanskej tvorby a fotografie na Vysokej škole múzických umení v Bratislave a je i pedagógom katedry Dokumentárnej tvorby Fakulty dramatických umení Akadémie umení v Banskej Bystrici.

Významnou oblasťou jeho činnosti je práca v procese obnovy a záchrany archívneho kinematografického fondu Slovenského filmového ústavu v Bratislave. Ako kameramen je autorom trikových sekvencií a záberov mnohých celovečerných a dokumentárnych filmov (z posledného obdobia napr. cenou *Igric 2009* ocenený dokumentárny film *Moderná architektúra na Slovensku* – réžia L. Kaboš) a tiež reklamných snímok. V oblasti fotografickej tvorby sa prezentoval autorskými a spoločnými fotografickými výstavami, napr v rámci *Mesiaca fotografie* v Bratislave.

V roku 2010 ako spoluautor vydal s doc. ThDr. Jozefom Haľkom, PhD. publikáciu *DÓM Katedrála sv. Martina v Bratislave*.

Kategória:Narodenia v 1962
Kategória:Slovenskí fotografi
Kategória:Slovenskí kameramani
Kategória:Riadni členovia SFTA
Kategória:Osobnosti z Gbelov
Monolitický integrovaný obvod

**Monolitický integrovaný obvod** je integrovaný obvod, ktorý je celý skonštruovaný z jedného kusa plátku kremíka. (Na rozdiel od hybridného integrovaného obvodu (HIO), ktorý obsahuje viac plátkov alebo všeobecne viac súčiastok.)

## Spôsoby výroby
Keď sa hovorí o integrovaných obvodoch, zvyčajne ide o monolitické integrované obvody. Výrobný proces môže byť extrémne komplexný, zahrňujúci mnoho rôznych technológií ako napríklad leptanie, iónová implantácia, oxidácia, pasivácia, dotácia a podobne. Konečný výsledok môže byť čip obsahujúci desiatky miliónov navzájom prepojených tranzistorov.

## Dejiny vzniku
V súčasnosti sa za tvorcov monolitických integrovaných obvodov považujú Jack Kilby z Texas Instruments a Robert  Noyce z Fairchild Semiconductor. Robert Noyce so 16-timi patentami vytvoril Intel, spoločnosť zodpovednú za vývoj mikroprocesorov v roku 1968. Obaja nezávisle od seba koncipovali teóriu v takmer tom istom čase (na prelome rokov 1958/1959) a obaja demonštrovali funkčné zariadenia, aj keď s použitím rôznych materiálov a technológií. Dve spoločnosti tak registrovali patenty a viedli dlhý súdny spor o práva. Napokon sa dohodli na vzájomnom licencovaní svojich technológií.

## Vývoj
Komerčný vývoj integrovaných obvodov nebol jednoduchý. Prvé zariadenia boli nesmierne drahé a iba armáde a NASA stál prínos miniaturizácie za to, aby zaplatili vysokú cenu. V priebehu 60-tych rokov vstúpili do výroby nové spoločnosti, boli vyvinuté nové technológie a pomaly sa stupňovala zložitosť. 

Prvé dostupné integrované obvody vznikli v roku 1961 vo Fairchild Semiconductors. Všetky počítače potom začali byť vyrábané s použitím čipov namiesto tranzistorov a ich sprievodných súčastí. Texas Instruments po prvýkrát použili čip v počítačoch vzdušných síl a v riadenej strele v roku 1962. Neskôr použili čip na prvé prenosné elektronické kalkulačky. Originálne integrované obvody mali iba jeden tranzistor, tri odpory a jeden kondenzátor a mali veľkosť malíčka dospelého človeka. Dnes integrované obvody menšie ako cent môže obsahovať až 125 miliónov tranzistorov.

## Zdroje
* 
* 

Kategória:Integrované obvody
Textil

**Textil** môže byť:

*výrobok z prírodných alebo syntetických vláken, pozri textília
*skrátene textilný priemysel
Kristián Hynek

**Kristián Hynek** (* 15. september 1879, Mníchov, Nemecké cisárstvo – † 11. január 1960, Praha, Česko-Slovensko) bol československý lekár, univerzitný profesor, hlavný iniciátor myšlienky založenia Univerzity Komenského a jej prvý rektor.

Profesor Hynek je autorom viac ako 150 vedeckých štúdií, v ktorých sa zameriaval predovšetkým na problémy hematológie. Spolupracoval na vybudovaní sanatórií na liečbu tuberkulózy vo Vyšných Hágoch i v Smokovci a poradne v Bratislave. Bol jedným zo zakladateľov Bratislavských lekárskych listov, ktoré vychádzajú od roku 1921. Kristian Hynek bol tiež iniciátorom koncepcie založenia univerzitného mesta v Bratislave na pozemkoch Lanfranconi.

V roku 1946 mu Lekárska fakulta UK udelila čestný doktorát z medicíny.

## Referencie

## Literatúra
* Csáder, V., *Rektori Univerzity Komenského 1919 – 2009.* Univerzita Komenského, Bratislava, 2009, ISBN 978-80-223-2645-2. 184 s.
* Hořejší, Jaroslav a Klener, Pavel, ed. *Kristian Hynek (1879-1960).* 1. vyd. Praha: Karolinum, 1994. 70 s. Osobnost a dílo. ISBN 80-7066-965-9.
* Prof. MUDr. Kristián Hynek 

Kategória:Slovenskí lekári
Kategória:Slovenskí univerzitní profesori
Kategória:Rektori Univerzity Komenského v Bratislave
Kategória:Slovenské osobnosti českého pôvodu
Kategória:Držitelia čestných doktorátov Univerzity Komenského
Klamári

**Klamári** (orig. *Lie to Me*, česky *Anatomie lži*) je americký televízny seriál. Dr. Cal Lightman (Tim Roth) a jeho kolegovia v Lightman Group prijímajú úlohy od tretích strán (obyčajne miestni a federálni presadzovatelia práva) a pomáhajú pri vyšetrovaní. Pri pátraní používajú metódy aplikovanej psychológie, t. j. výrazov na tvári, hlasu a pohybov, a to prostredníctvom Facial Action Coding System.

## Herci a obsadenie
* Tim Roth ako Dr Cal Lightman, je psychológ s odbornými znalosťami reči tela a zakladateľ Lightman Group, súkromnej spoločnosti, ktorá pôsobí ako nezávislá inštitúcia, pomáhajúca pri kriminálnom vyšetrovaní pomocou aplikovanej psychológie. Je rozvedený a so svojou ex-manželkou majú dospievajúcu dcéru. Hlboko sa zaujíma o Gillian Fosterovú. Jeho matka spáchala samovraždu, keď bol ešte mladý, a to bola udalosť, ktorá ho viedla k objavovaniu a skúmaniu mikrovýrazov. Existuje dôkaz, že bol zapletený s britskou tajnou službou.
* Kelli Williamsová ako Dr. Gillian Fosterová, Lightmanova kolegyňa a spolupracovníčka v Lightman Group. 
* Brendan Hines ako Eli Loker, pôvodne zamestnanec Lightman Group. Loker je akademicky vzdelaný a získal svoje zručnosti vo „čítaní“ ľudí prostredníctvom praxe. 
* Monica Raymundo ako Ria Torresová, zamestnankyňa Lightman Group, a chránenec Dr. Lightmana. Torresová bola ako dieťa zneužitá. Hoci je talentovaná a lojálna, chýba jej vysokoškolské vzdelanie a občas nechá svoje emócie príliš ovplyvňovať svoj úsudok. Má nevlastnú sestru, ktorá je vo väzení pre mladistvých.
* Hayley McFarlandová ako Emily Lightmanová, Calova dospievajúca dcéra. Je v spoločnej starostlivosti rodičov. Na svoj vek je vyspelá a inteligentná. Otec Cal na ňu neustále dáva pozor. Počas seriálu sa viac krát stane súčasťou prípadu.
* Mekhi Phifer ako Ben Reynolds, FBI agent, ktorý je priradený a pomáha v Lightman Group pri vyšetrovaniach, ktoré potrebujú ozbrojenú pomoc a praktické postrehy. Reynolds nie vždy súhlasí so spôsobmi Lightmana, ale stojí za nimi väčšinu času.

Seriál mal na Slovensku premiéru 2. septembra 2010 o 22.15 na TV JOJ.

## Série a časti

### 1. séria (2009)

### 2. séria (2009-2010)

### 3. séria (2010-2011)

Kategória:Televízne seriály USA
Kategória:Televízne seriály z roku 2009
Kategória:Televízne seriály FOX
Žandár

**Žandár** môže byť:
* príslušník žandárstva, pozri pod žandárstvo
* v dnešnom Slovensku špecificky: príslušník Žandárskeho zboru, pozri pod Žandársky zbor
* hovorovo: policajt
Četník

**Četník** môže byť:
* na Slovensku (podľa českého slova *četník*, ktoré znamená žandár):
** alternatívne slovenské dobové označenie žandára v 19. storočí (t. j. v Rakúskej monarchii a Uhorsku), pozri žandár
** dobový oficiálny názov žandára v medzivojnovom Česko-Slovensku, pozri pod četníctvo
** žandár, pozri žandárstvo
** nárečovo zastarano: policajt
* na Balkáne (synonymum: **četnik**; podľa srbského slova *četnik*, ktoré znamená člen [balkánskej] čety): 
** príslušník čety, teda jedného z partizánskych oddielov bojujúcich proti Osmanskej ríši v 19. storočí na Balkáne, pozri pod četník (boje proti Turkom)
** člen polovojenskej veľkosrbskej nacionalistickej organizácie založenej v roku 1903 a na ňu nadväzujúcich organizácií či skupín v 20. a 21. storočí, pozri četník (Srbsko)

## Referencie
Cockburn Town

**Cockburn Town** je hlavné mesto zámorského územia Spojeného kráľovstva Turks a Caicos. Mesto leží na západnej strane ostrova Grand Turk v Atlantickom oceáne. Cockburn Town bol založený v roku 1681, od roku 1766 slúžil ako sídlo miestnej vlády.

## Referencie

## Iné projekty

## Zdroj

Kategória:Hlavné mestá v Severnej Amerike
Zlatý glóbus za najlepší mužský herecký výkon vo vedľajšej úlohe

**Zlatý glóbus za najlepší mužský herecký výkon vo vedľajšej úlohe** udeľuje Hollywoodska asociácia zahraničných novinárov (*HFPA*) na ceremónii Zlatých glóbusov od roku 1944.

[náhľad|Herec a režisér Richard Attenborough získal Glóbus v rokoch [1967 a 1968]]
Dva Zlaté glóbusy získali Richard Attenborough (ten vyhral dokonca ako jediný dva roky za sebou), Edmund Gwenn, Martin Landau a Edmond O’Brien. V počte nominácií drží rekord Jack Nicholson, ktorý ich získal päť a z toho vyhral raz. Na 37. ročníku udeľovania cien 26. januára 1980 boli vyhlásení dvaja víťazi, Melvyn Douglas a Robert Duvall.

## Víťazi a nominovaní
### 19431950

### 19511960

### 19611970

Herec Gilbert Roland odmietol nomináciu za film *[[Cheyenne Autumn]]*. Herec Hardy Krüger odmietol nomináciu za film *[[Let Fénixa (film z roku 1965)|Let Fénixa]]* a bol z finálneho nominačného lístku vyškrtnutý.

### 19711980

### 19811990

### 19912000

### 20012010

### 20112020

## Poznámky
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje hercov, ktorí cenu získali (zvýraznení sú **tučne** a na prvom mieste), a taktiež tých, ktorí boli na ňu nominovaní. Ďalej sú uvedené postavy, ktoré stvárnili a filmy, za ktoré boli ocenení/nominovaní. Ak má film distribučný názov, je uvedený pod ním. Hviezdička indikuje, že umelec bol nominovaný na Oscara; dve hviezdičky, že Oscara získal. V rokoch 1944 až 1949, a v rokoch 1952, 1954 až 1956 neexistovali nominácie, ale len víťazi.

## Referencie

## Externé odkazy
* Česko - Slovenská filmová databáza
* The Internet Movie Database 
* Best performance by an actor in a supporting role in a motion picture  
* Oscarová databáza 

Kategória:Zlatý glóbus
2. hokejová liga (Slovensko) 2009/2010

**2. hokejová liga (Slovensko) 2009/2010** bola sedemnástou sezónou 2. hokejovej ligy. Súťaž bola rozdelená do troch skupín. Prví dvaja z každej skupiny sa stretli v nadstavbe o postup do 1. hokejovej ligy. Víťazom sa stalo družstvo Dynamax Nitra, do 1. hokejovej ligy sa ale ako víťaz neprihlásilo.

## Základná časť
### Skupina Západ

* Pre tímy MI HOBA Bratislava, HK Lokomotíva Nové Zámky a MHK Šaľa sa sezóna skončila.

### Skupina Stred

* Pre tímy HK TJ Iskra Partizánske, MHK Ružomberok a HK Medokýš Turčianske Teplice sa sezóna skončila.

### Skupina Východ

* Pre tímy MHK VTJ Sabinov, HKm Humenné a HK Lučenec sa sezóna skončila.

## Nadstavba o postup

## Externé odkazy
* SZĽH sezóna 2009/2010 

Kategória:Sezóny slovenskej hokejovej ligy
Kategória:Ľadový hokej v 2009
Kategória:Ľadový hokej v 2010
Fakulta telesnej výchovy a športu Univerzity Komenského v Bratislave

náhľad|FTVŠ UK
náhľad|FTVŠ UK

**Fakulta telesnej výchovy a športu Univerzity Komenského v Bratislave** (skr. **FTVŠ UK**) je jednou z fakúlt Univerzity Komenského, bola zriadená v roku 1960 a je najstarším a jediným výučbovým zariadením svojho druhu na Slovensku.

## Štúdium
Fakulta telesnej výchovy a športu má dlhodobé tradície pri príprave kvalifikovaných odborníkov v oblasti telesnej výchovy a športu a v tvorivom rozvíjaní vied o športe. Pripravuje študentov v študijných programoch: učiteľstvo telesnej výchovy so špecializáciami, trénerstvo, šport a zdravie, šport a regenerácia, ktoré  možno študovať v bakalárskom a nadväzne v magisterskom stupni štúdia. Vzdelávanie garantujú jednotlivé katedry, ktoré v spolupráci s príslušnými športovými zväzmi zabezpečujú kvalifikovanú prípravu nielen učiteľov telesnej výchovy, ale aj špecialistov pre jednotlivé druhy športu. Pri fakulte pôsobí Ústav vied o športe, ktorými sú športová edukológia, športová humanistika a športová kinantropológia. Absolventi fakulty získavajú vo vybraných športoch diplomovanú trénerskú kvalifikáciu, majú oprávnenie pôsobiť ako manažéri v oblasti športu a zároveň sú plne kvalifikovaní vyučovať telesnú výchovu na základných, stredných a vysokých školách.

## Študijné programy
V súčasnosti (2020) existujú tieto:
* Trénerstvo
* Šport pre zdravie
* Kondičné trénerstvo
* Kondičné trénerstvo a učiteľstvo telesnej výchovy
* Športový manažment
* Trénerstvo a učiteľstvo telesnej výchovy
* Učiteľstvo telesnej výchovy v kombinácii
* Šport pre zdravie a učiteľstvo telesnej výchovy

Podrobnejší popis na stránke: 

## Osobnosti
### Dekani
* Karol Stráňai
*Andrej Kuchen
*Ivan Macák
*Jozef Hrčka
*Ján Grexa
*Jaromír Šimonek
*Anton Zrubák
*Vladimír Hellebrandt
*Dušan Kutlík
* Miroslav Holienka
* Marián Vanderka
* Viktor Bielik súčasný dekan FTVŠ UK

### Významní absolventi
* Tomáš Mihalík silový a kondičný špecialista
*Zora Czoborováfitneska
* Dušana Čiernakaratistka
* Anton Frolohádzanár
* Dušan Galisfutbalista
* Jozef Justhorolezec
* Jozef Krnáčdžudista
* Michal Riszdorferrýchlostný kanoista
* Ján Staršíhokejista
* Anton Tkáčdráhový cyklista 
* Eduard Šedivýhokejista
* Tibor Gašparprezident Policajného zboru

## Referencie

* Univerzita Komenského v Bratislave: 90 rokov vysokoškolského vzdelávania a vedy na Slovensku. Vydavateľstvo UK, 2009, ISBN 978-80-223-2658-2.
* Univerzita Komenského v Bratislave: História a súčasnosť Univerzity Komenského v Bratislave 1919 - 2000. Vydavateľstvo E&J, Bratislava, 2000, ISBN 80-968419-0-4.

## Externé odkazy
* Oficiálna stránka


Kategória:Univerzita Komenského v Bratislave
Kategória:Športové fakulty na Slovensku
Integrovaná marketingová komunikácia

**Integrovaná marketingová komunikácia** (IMK) je integrácia a koordinácia všetkých marketingových a komunikačných nástrojov, kanálov a zdrojov v rámci firmy do uceleného programu, ktorý maximalizuje dopad na spotrebiteľa a ostatných koncových užívateľov pri minimálnych nákladoch.

Kategória:Marketing
Amortizácia

**Amortizácia** (iné názvy: **amortizovanie**, **umorovanie**, **umorenie**, **úmor**) môže byť:
*vo financiách: 
**a) postupné splácanie dlhu, najmä vopred stanovenými pevnými splátkami (najmä anuitami), prípadne výkupom dlhu b) tá časť anuity, ktorou sa spláca istina (teda nie úroky)
**úplné pokrytie nákladov (výdavkov) na nejakú investíciu výnosmi (príjmami) z tejto investície, vrátenie sa investície
*v účtovníctve a podobne:
**a) postupné vykrytie nákupnej hodnoty dlhodobého (najmä hmotného) majetku odpisovaním úmerným opotrebeniu tohto dlhodobého (hmotného) majetku (a tým aj zabezpečenie dostatočných prostriedkov na reprodukciu tohto majetku); inak povedané: postupné prenášanie nákupnej hodnoty dlhodobého (hmotného) majetku (formou odpisov) do nákladov a tým aj do ceny výrobkov podniku úmerne opotrebeniu tohto majetku, synonymum: amortizácia kapitálu; b) odpisovanie dlhodobého (hmotného) majetku v dôsledku jeho postupného opotrebovania (t.j. odpis(ovanie) v užšom zmysle) resp. postupná strata hodnoty dlhodobého (hmotného) majetku zodpovedajúca tomuto odpisovaniu, pozri pod odpis (účtovníctvo)
**odpis(ovanie) (v širšom zmysle, čiže vo vzťahu k akémukoľvek majetku), pozri odpis (účtovníctvo)
**v IFRS: plánovité odpisovanie dlhodobého nehmotného majetku,
** v anglosaských krajinách: odpisovanie nehmotného majetku alebo zriedkavejšie odpisovanie akéhokoľvek majetku (a pozri vyššie definíciu IFRS)
**v národnom účtovníctve (obyčajne len v tvare „amortizácia“): spotreba fixného kapitálu (synonymum: odpis)
*v technike, stavebníctve, v znaleckých posudkoch, v poisťovníctve (ale porov. nižšie) a sčasti aj v ekonomike: opotrebenie, pokles hodnoty opotrebením, pozri opotrebenie
*pri povinnom zmluvnom poistení vozidiel aj: zvýšenie hodnoty vozidla v dôsledku jeho opravy (ktoré poisťovna odpočíta od ňou vyplácanej sumy), čiže „korekcia nákladov za materiál“, pozri amortizácia (povinné zmluvné poistenie)
*v práve: úradné (najmä súdne) vyhlásenie listiny (vrátane cenného papiera) za neplatnú po jej strate, odcudzení či zničení, synonymum: umorenie listiny, pozri umorenie listiny
*v daniach: presunutie dane zrážkou čiastky kapitalizovanej dane z ceny predmetu transakcie, synonymá: daňová amortizácia, amortizácia dane, pozri daňová amortizácia 
*v minulosti: zákonné obmedzenie nadobúdania nejakého statku (majetku) resp. nakladania s ním, najmä umrtvenie nehnuteľnosti jej prechodom zo svetských rúk do cirkevných rúk alebo do korporácie, ktorá s ňou nemôže voľne nakladať, synonymum: amortizácia statkov, pozri amortizácia statkov

**Úmor** môže byť aj:
*vyčerpanosť, únava
*zastarano: smrť

**Umorenie** (**umorovanie**) môže byť aj: 
*utrápenie (sa)
*značné vyčerpanie (sa)

## Poznámky


## Referencie


## Iné projekty
Ventil RG (album)

***Ventil RG*** je spomienkový štúdiový LP a CD album vtedy už rozpadnutej skupiny Ventil RG, ktorá sa zišla z príležitosti vydania tohoto albumu. Album vyšiel v roku 1991 a vydalo ho hudobné vydavateľstvo Škvrna Records. Žánrovo ide o veľmi pestrú zmes hudby punk rock, ska, new wave, pop.

Na tomto albume sa nachádza niekoľko hitov 80. rokov, ako sú napríklad: „Radšej budem dnes aktívny ako zajtra rádioaktívny“ alebo „Fajčenie škodí zdraviu“.

Reedícia albumu vydaná vo vydavateľstve Závodský Records z roku 2006, je obsahovo identická s jeho originálom vydaným v roku 1991. Ďalšia reedícia vyšla na vinylovom LP vo vydavateľstve Pavian Records v roku 2022. Limitovaný počet výliskov tejto edície albumu vyšlo v červenej farbe.

## Zoznam skladieb
# „Na to nemáš“ (M.Tomčala/Daniel Mikletič)  2:10
# „Radšej budem dnes...“ (J.Kuric/D.Mikletič)  2:13
# „Za sebou“ (J.Kuric/D.Mikletič)  4:01
# „Boja sa bolestí“ (J.Kuric/D.Mikletič)  2:32
# „Tatry 2000“ (M.Tomčala/D.Mikletič)  3:37
# „Život Instant“ (M.Tomčala/D.Mikletič)  3:54
# „Strana 80“ (M.Tomčala/D.Mikletič)  3:01
# „Nervózna família“ (Donaldson-Brown/B.Hlubocký)  3:09
# „Hlava XXIII“ (M.Tomčala-J.Kuric/D.Mikletič)  3:01
# „Fajčenie škodí zdraviu“ (j.Kuric/J.Kuric)  2:23
# „Dvory“ (M.Tomčala/D.Mikletič)  2:05
# „Testament“ (M.Tomčala/D.Mikletič)  3:28
# „Nápisov plné múry“ (M.Tomčala/D.Mikletič)  2:34
# „Výťahová pieseň“ (M.Tomčala/D.Mikletič)  3:54

## Výroba albumu
* Ján Kuric -  elektrická gitara, spev, perkusie (timbále), akordeón 
* Milan Tomčala -  elektrická gitara, spev
* Oňo Tomčala - bicie
* Miroslav Lukáčik - saxofón, klarinet
Spolupráca: 
* Richard Jajcaj - elektrická gitara
* Kamil Grebeň - basová gitara
* Boboš Procházka - ústna harmonika
* Rišo Kassák - klávesy 
Výroba:
* Richard Jajcaj - hudobná réžia
* Ivan Minárik - zvuková réžia
* Simona Bubánová - Tauchmanová - obal a dizajn 
* Daniel Mikletič - texty piesní a vydavateľ
* Boris Závodský - vydavateľ

## Referencie

Kategória:Hudobné albumy z 1991
Kategória:Hudobné albumy Ventil RG
Randal 2007

***Randal 2007*** je koncertný CD album a DVD obnovenej skupiny Ventil RG, ktorá ako predskupina vystúpila pred koncertom skupiny *Neville Staple formerly of The Specials* ktorý v roku 2007 vydalo hudobné vydavateľstvo Universal Music. 

## Zoznam skladieb na CD
# „Tatry 2000“ (M.Tomčala/D.Mikletič)  4:03
# „Za sebou“ (J.Kuric/D.Mikletič)  4:31
# „Hlava XXIII“ (M.Tomčala-J.Kuric/D.Mikletič)  3:02
# „Život Instant“ (M.Tomčala/D.Mikletič)  4:06  
# „Môj dvor je vzorom všetkým dvorom“ (M.Tomčala/D.Mikletič)  2:29
# „Strana 80“ (M.Tomčala/D.Mikletič)  3:08
# „Radšej budem dnes aktívny“ (J.Kuric/D.Mikletič)  2:31
# „Fajčenie škodí zdraviu“ (j.Kuric/J.Kuric)  4:03
# „Výťahová pieseň“ (M.Tomčala/D.Mikletič)  5:44

## Výroba albumu
* Ján Kuric - spev
* Oňo Tomčala - bicie
* Miroslav Lukáčik - saxofón, klarinet
* Dušan Giertl - elektrická gitara
Spolupráca: 
* Richard Jajcaj - elektrická gitara
* Miki Mikuška - basová gitara
* Boboš Procházka - ústna harmonika
* Michal Veselský - klávesy, akordeón 
Výroba:
* Ján Kuric - hudobná réžia a produkcia
* Michal Zeleňák - zvuková réžia v klube
* Ivan Jombík - nahrávka
* Ján Kukučka - obal a dizajn
* Matej Kukučka, Dušan Keim - fotografie 
* Nahrané v Randal klube 2007

## Zoznam skladieb na DVD
# „Tatry 2000“ (M.Tomčala/D.Mikletič)  4:03
# „Za sebou“ (J.Kuric/D.Mikletič)  4:31
# „Hlava XXIII“ (M.Tomčala-J.Kuric/D.Mikletič)  3:02
# „Život Instant“ (M.Tomčala/D.Mikletič)  4:06  
# „Môj dvor je vzorom všetkým dvorom“ (M.Tomčala/D.Mikletič)  2:29
# „Strana 80“ (M.Tomčala/D.Mikletič)  3:08
# „Radšej budem dnes aktívny“ (J.Kuric/D.Mikletič)  2:31
# „Fajčenie škodí zdraviu“ (j.Kuric/J.Kuric)  4:03
# „Výťahová pieseň“ (M.Tomčala/D.Mikletič)  5:44

## Výroba DVD
* Ján Kuric - spev
* Oňo Tomčala - bicie
* Luki Lukáčik - saxofón, klarinet
* Dušky Giertl - elektrická gitara
Spolupráca: 
* Richard Jajcaj - elektrická gitara
* Miki Mikuška - basová gitara
* Boboš Procházka - ústna harmonika
* Michal Veselský - klávesy, akordeón  
Výroba:
* Ján Kuric - hudobná réžia a produkcia
* Michal Zeleňák - zvuková réžia v klube
* Richard Tauber, Marek Skurka, Matej Beneš, Juraj Chlpík - kamera
* Matej Beneš - strih
* Juraj Chlpík - réžia
* Ján Kukučka - obal a dizajn 
* Matej Kukučka, Dušan Kleim - fotografie 
* Nahrané v Randal klube 2007

Kategória:Koncertné albumy z 2007
Kategória:Hudobné albumy Ventil RG
Fakulta sociálnych a ekonomických vied Univerzity Komenského v Bratislave

náhľad|Sídlo fakulty

**Fakulta sociálnych a ekonomických vied Univerzity Komenského** (skr. **FSEV UK**) je jedna z trinástich fakúlt Univerzity Komenského v Bratislave. Vznikla v roku 2002 a je najmladšou fakultou univerzity.

## Činnosť
V súčasnosti má FSEV UK akreditované študijné programy:
* na bakalárskom stupni:
** sociálna antropológia, aplikovaná ekonómia, európske štúdia, sociálna a pracovná psychológia, mediamatika
* na magisterskom stupni:
**sociálna antropológia, aplikovaná ekonómia, európske štúdie, sociálna a pracovná psychológia, verejná politika
* na doktorandskom stupni:
**sociálna antropológia, európske štúdiá a politiky, sociálna a pracovná psychológia

## Pracoviská
*Ústav aplikovanej psychológie
*Ústav ekonómie
*Ústav európskych štúdií a medzinárodných vzťahov
*Ústav mediamatiky
*Ústav sociálnej antropológie
*Ústav verejnej politiky 

## Vedenie fakulty
;Dekanka
* doc. JUDr. PhDr. Lucia Mokrá, PhD. 

;Prodekani

* doc. PhDr. Juraj Podoba, CSc., prodekan pre vedecko-výskumnú činnosť
*Mgr. Kristína Janková, PhD., prodekanka pre štúdium
* JUDr. Alexandra Strážnická, PhD, LLM, prodekanka pre zahraničné vzťahy

## Externé odkazy
* www.fses.uniba.sk
 
## Zdroje
* Csáder, V. *Univerzita Komenského v Bratislave: 90 rokov vysokoškolského vzdelávania a vedy na Slovensku.* Univerzita Komenského, Bratislava, 2009, ISBN 978-80-223-2658-2.
* Univerzita Komenského v Bratislave: História a súčasnosť Univerzity Komenského v Bratislave 1919 - 2000. Vydavateľstvo E&J, Bratislava, 2000, ISBN 80-968419-0-4.


Kategória:Univerzita Komenského v Bratislave
Kategória:Ekonomické fakulty na Slovensku
Magnum (zmrzlina)

náhľad|Magnum Classic
**Magnum** je obchodná značka zmrzliny, vlastnená spoločnosťou Unilever.

Magnum od spoločnosti Unilever bol prvýkrát uvedený na svetový trh v roku 1989. Za necelých 25 rokov sa Magnum rozšíril do celého sveta; podľa štatistík sa každoročne predá cez 1 miliardu produktov Magnum.

## Zmrzlina Magnum
Prvá zmrzlina tejto značky niesla rovnaké meno – Magnum, ten sa neskôr premenoval na Magnum Classic. V roku 2002 sa dostali do predaja Magnum Almond a Double Chocolate. Dnes má zmrzlina okolo 40 rôznych typov až po najnovšie Magnum Ecuador a Ghana, ktoré boli predstavené v roku 2011. Niektoré štáty majú dokonca aj svoje vlastné variácie, ako napríklad v Turecku – Super Ego alebo Mini Pure Pleasures v Austrálii.

## Niektoré druhy nanukov Magnum
* Magnum Classic
* Magnum White
* Almond
* Cool Mint
* Double Caramel
* Magnum Temptation
* Magnum 7
* Magnum 5 senses
* Magnum Mini Moments
* Magnum Intense
* Magnum Gold

## Pozri aj
* Zmrzlina
* Nanuk

## Externé odkazy
* Domovská stránka značky Magnum na webe Unilever 
* Slovenská stránka zmrzliny Magnum 
* Celosvetová stránka zmrzliny Magnum  

Kategória:Mliečne výrobky
Kategória:Zmrzliny
Motor s valcami do U

náhľad|King-Bugatti U-16

**Motor s valcami do U** alebo **motor s rovnobežnými valcami** je typ dvojvalcového alebo dvojradového dvojhriadeľového stojatého piestového spaľovacieho motora, ktorého  osi valcov resp. roviny radov valcov sú rovnobežné.  Motor má dva rovnobežné kľukové hriadele, ktoré sú vzájomne prepojené.

## Referencie

Kategória:Konfigurácia piestových spaľovacích motorov
Soňa Pertlová

**Soňa Pertlová** (* 24. marec 1988, Třinec – † 8. máj 2011, Třinec) bola česká šachistka. Najvyššie ELO mala v januári 2010: 2&nbsp;262.

Pertlová bola majsterkou Čiech dievčat D12 v roku 2000, D16 v roku 2002, D20 v roku 2007, na druhom mieste skončila v majstrovstvách Čiech D18 v roku 2006. Hrala na šachovej olympiáde za české družstvo v Drážďanoch v roku 2008, kde uhrala 4 body zo 6 partií a na Majstrovstvách Európy ženských družstiev v rokoch 2005 a 2009. Normu ženskej FIDE-majsterky získala v roku 2006, normu ženskej medzinárodnej majsterky získala v roku 2008. Viackrát pôsobila v relácii *V šachu* Českej televízie.  

## Referencie

## Externé odkazy
* David Navara: Soňa Pertlová - In memoriam
* Sbohem třinecká růže
* PF 2011

Kategória:Osobnosti z Třinca
Kategória:Českí šachisti
Kategória:Úmrtia na rakovinu
Štvoruholníkový motor

**Štvoruholníkový motor** je štorvalcový alebo štvorradový, štvorhriadeľový dvojpiestový spaľovací motor s protibežnými piestami. Priečny rez motora má tvar štvoruholníka, pričom cez jeho vrcholy prechádzajú kolmo na rovinu rezu osi kľukových hriadeľov, strany štvoruholníka tvoria valce (rady valcov) a v každom z nich sú 2 piesty (spolu 8). Ak je motor len štvorvalcový, patrí zároveň do skupiny plochých motorov.  

## Pozri aj
* Trojuholníkový motor

## Referencie

Kategória:Konfigurácia piestových spaľovacích motorov
Motor s valcami do Y

**Motor s valcami do Y** je trojvalcový alebo trojradový, trojhriadeľový trojpiestový spaľovací motor s protibežnými piestami.  Valce resp. rady valcov sú súmerne usporiadané okolo spoločného kompresného priestoru, na opačnom konci bloku valca (valcov) sú kľukové hriadele. Ak je motor len trojvalcový, patrí zároveň do skupiny plochých motorov. Výhody týchto konfigurácií závisia od ich použitia. Motory s blokom Y sa vyznačujú tradičnou architektúrou V8, ktorá produkuje značný krútiaci moment. Delené jednovalcové motory ponúkajú vysoký pomer výkonu k zdvihovému objemu v kompaktnom prevedení, vďaka čomu sú vhodné pre motocykle. Karburátory v tvare Y zlepšujú účinnosť miešania paliva a vzduchu v dvojpalivových systémoch motorov.  

## Referencie

Kategória:Konfigurácia piestových spaľovacích motorov
Europabrücke

náhľad
náhľad|Po Europabrücke vedie 6-prúdová diaľnica.
náhľad

**Europabrücke**, alebo most Európy, je 777 metrov dlhý most premosťujúci Wippskú dolinu južne od Innsbrucku, v Tirolsku, Rakúsko. Týmto mostom nad riekou Sill prechádza Diaľnica A13 (a E45), ktorá spája Taliansko a Južné Tirolsko cez masív Álp.

Najdlhšia vzdialenosť medzi piliermi je . Keď bol most medzi rokmi 1959 až 1963 postavený, bol to najvyšší most v Európe, dosahujúci výšku  nad zemou. Millauský viadukt mu však tento titul vzal 14. decembra 2004.

## Iné projekty

## Externé odkazy
* 
* Europabrücke – Austria

Kategória:Diaľničné mosty v Rakúsku
Kategória:Architektúra z 1963
Kategória:Doprava v Tirolsku
Kategória:Stavby v Tirolsku
Brennerbasistunnel

**Brennerský pätný tunel** (; ) je  dlhý železničný pätný tunel cez Brennerský priesmyk vo výstavbe. Po dostavaní spojí rakúske mesto Innsbruck a taliansku obec Fortezza (), pričom nahradí časť existujúcej Brennerskej železnice. Trať bude časťou Línie 1 TEN-T.

## Referencie

## Iné projekty

Kategória:Železničné tunely v Rakúsku
Kategória:Železničné tunely v Taliansku
Kategória:Doprava v Tirolsku
Kategória:Stavby v Tirolsku
Kategória:Stavby v Tridentsku-Hornej Adiži
Kategória:Doprava v Tridentsku-Hornej Adiži
Kategória:Rakúsko-talianske vzťahy
Kategória:Medzinárodné tunely
Los Angeles Lakers

thumb|Logo klubu
**Los Angeles Lakers** je basketbalový klub National Basketball Association hrajúci v Staples Center v Los Angeles v americkom štáte Kalifornia. Patrí do Pacifickej divízie Západnej konferencie NBA.

Tím bol založený v roku 1946 pod názvom **Detroit Gems**, postupne mal tieto názvy:
* **Detroit Gems** (Detroit): 1946–1947
* **Minneapolis Lakers** (Minneapolis): 1947–1960
* Los Angeles Lakers: 1960 - súčasnosť

Za svoju históriu dokázali Lakers celkovo 31 krát vyhrať play-off svojej konferencie, z toho 16 razy následne i finále celej NBA:
* Víťazstvo v NBA: 1949, 1950, 1952, 1953, 1954, 1972, 1980, 1982, 1985, 1987, 1988, 2000, 2001, 2002, 2009, 2010 a 2020
* Ostatné víťazstvá v konferencii: 1959, 1962, 1963, 1965, 1966, 1968, 1969, 1970, 1973, 1983, 1984, 1989, 1991, 2004, 2008

Dres Lakers nosilo veľa legendárnych hráčov, ako napríklad Earvin "Magic" Johnson, Kareem Abdul-Jabbar, Wilt Chamberlain alebo Shaquille O’Neal, Kobe Bryant.

Momentálne sú najväčšími hviezdami LeBron James a Luka Dončić.

Dôkazom ich výnimočnosti v rámci NBA je i to, že počas svojho takmer šesťdesiatročného pôsobenia v súťaži sa len päťkrát neprobojovali do záverečného play-off.

## Súčasný káder (sezóna 2019/2020)

## Iné projekty

## Externé odkazy
* Oficiálna stránka

## Zdroj


Kategória:Šport v Los Angeles
Kategória:Basketbalové kluby USA
Kategória:Kluby NBA
Univerzita Komenského v Bratislave, Vysokoškolský internát Družba

**Vysokoškolský internát Družba UK** (VI Družba) je vysokoškolský internát a hotel Univerzity Komenského. Nachádza v bratislavskej mestskej časti Karlova Ves v blízkosti Karloveského ramena Dunaja. Obytnú časť internátu tvoria dva bloky – 10-poschodové panelové budovy, medzi ktorými sa nachádza polyfunkčná budova s jedálňou. Súčasťou internátu Družba sú aj tzv. švédske domčeky južne od blízkej Botanickej záhrady.

Internát Družba ubytováva hlavne študentov Univerzity Komenského – Prírodovedeckej, Lekárskej a Právnickej fakulty UK, pričom ubytovacia kapacita je približne 2&nbsp;400 lôžok. V internáte sa nachádzajú dvoj a trojlôžkové izby. Poskytuje taktiež hotelové ubytovanie s kapacitou 110 lôžok (jedno a dvojlôžkové izby). V roku 2009 boli v internáte (aj vo švédskych domčekoch) upravené 2 izby pre telesne postihnutých.

V priestoroch internátu sa nachádza aj kongresové centrum. Počas leta funguje internát aj ako hostel pod označením Red Star Hostel.

Riaditeľom VI Družba je PhDr. Ivan Daňo. Výstavba historickej budovy hotelu Družba sa začala koncom roka 1978 a dokončena bola v máji roka 1982. Od 29.4.2020 internát prechádza do krízového riadenia ako repatriačné centrum pre repatriantov prichádzajúcich zo zahraničia na územie SR.

## Referencie

## Iné projekty

## Externé odkazy
* Vysokoškolský internát Družba 

Kategória:Študentské internáty v Bratislave
Vysokoškolský internát Družba
Nanuk

**Nanuk** je zmrznutá ochutená voda na drevenej paličke. Vyrába sa zmrazením farebnej, ochutenej tekutiny (napr. ovocnej šťavy) okolo drevenej paličky. Časom sa začali pridávať rôzne príchute, oriešky alebo čokoláda.
[thumb|Nanuk značky ''[Magnum (zmrzlina)|Magnum''.]]

## Dejiny
Prvá zmienka o nanuku pochádza z roku 1905, kedy 11-ročný Frank Epperson zo San Francisca odložil pohár, v ktorom mal prášok sódy zmiešaný s vodou a drevenou paličkou, ktorý mu cez noc zamrzol. Keď sa mladý Epperson vrátil vypiť si svoj schladený nápoj, zistil, že sóda vnútri pohára zamrzla.

## Pôvod označenia
Označenie "nanuk" je prevzaté z češtiny a odvodené z českého názvu slávneho nemého dokumentárneho filmu Nanuk, človek primitívny ang. Nanook of the North amerického režiséra Roberta J. Flahertyho z roku 1922. 
Samotný výraz "Nanuk", či "Nanuq" znamená v inuitčine "biely medveď" a označuje mytologického "pána medveďov", ktorý rozhoduje o tom, či bude mať lovec pri love bieleho medveďa šťastie (alebo či je lovec hodný toho, aby mu dovolil bieleho medveďa uloviť).

## Nanuk na Slovensku
Medzi najznámejšie značky nanukov patrí na Slovensku Tvaroháček, Ruská zmrzlina či zahraničný Magnum alebo Twister. Nanuky vyrába na Slovensku spoločnosť Unilever.

## Štatistiky
Odhaduje sa, že viac ako jedna miliarda nanukov sa ročne spotrebuje len v Spojených štátoch, pričom viac ako 1 miliarda nanukov Magnum sa predá každý rok po celom svete.

## Pozri aj
*zmrzlina
*Magnum (zmrzlina)

Kategória:Mliečne výrobky
Kategória:Zmrzliny
Montfort

**Montfort** môže byť:

* holandská byvalá obec a hrad Montfort (Limbursko)
* hrad Montfort (Izrael) na dnešnom území Izraela
* obec vo Francúzsku:
** Montfort (Alpes-de-Haute-Provence)
** Montfort (Aude)
** Montfort (Doubs)
** Montfort (Maine-et-Loire)
** Montfort (Pyrénées-Atlantiques)
** Montfort-l'Amaury
** Montigny-Montfort
** Montfort-sur-Meu
** They-sous-Montfort
** Montfort-sur-Risle
** Montfort-le-Gesnois
Potvrdzovanie dôsledku

**Potvrdzovanie dôsledku** () je formálna logická chyba, ku ktorej dochádza pri zdôvodňovaní nasledujúcim spôsobom:
#Ak *P*, potom *Q*.
#*Q*.
#Z toho vyplýva, *P*. 
Takto použitý argument je nesprávny. Záver môže byť chybný aj keď tvrdenia 1. a 2. sú pravdivé. O *P* sa netvrdilo, že je jedinou postačujúcou podmienkou pre *Q*, iné faktory môžu tiež spôsobovať *Q* (a teda *P* nemusí byť pravdivé).
Názov potvrdzovanie dôsledku je odvodený z premisy *Q*, ktorá akože potvrdzuje predpoklad podmienkovej premisy.

## Príklady
:1. Teória T predpovedá pozorovanie O
:2. O je pozorované
:Chybný záver: Teória T je pravdivá.
Pozorovanie O môže byť v skutočnosti spôsobované aj inými fenoménmi ako tými predkladanými teóriou O. Rôzne teórie môžu predkladať rôzne vysvetlenia daného pozorovania. To, že nejaká teória dokáže opísať pozorovanie, ešte nemusí znamenať, že pozorovanie javu predpokladaného teóriou dokazuje správnosť danej teórie.
Demonštrovaním tejto logickej chyby je napríklad:
:1. Vždy keď zjem celú pizzu, cítim sa veľmi najedený.
:2. Teraz sa cítim veľmi najedený.
:Chybný záver: Práve som zjedol celú pizzu. 
V skutočnosti sa môžem cítiť najedený aj vďaka mnohým iným dôvodom: mohol som zjesť mnoho čohosi iného, vypil som veľa tekutiny, som pod vplyvom psychotrópnych látok, ...

Kategória:Logika
Univerzita Komenského v Bratislave, Centrum ďalšieho vzdelávania

náhľad|Sídlo centra

**Centrum ďalšieho vzdelávania Univerzity Komenského v Bratislave** vzniklo na základe rozhodnutia rektora, zo dňa 26. novembra 2004 v súlade s §10 ods.5 zákona č.131/2002 Z.z. o vysokých školách a o zmene a doplnení niektorých zákonov a v súlade s čl. 9 ods. Štatútu Univerzity Komenského v Bratislave  ako samostatne hospodáriaca súčasť s účinnosťou od 1.decembra 2004. História jej niektorých útvarov však siaha až do roku 1960.

Centrum ďalšieho vzdelávania poskytuje vzdelávame dospelých a má široké portfólio vzdelávacích programov pre zvyšovanie vedomostí, kompetencií a zručností profesijného a osobnostného rastu, kvalifikovanými odborníkmi s dlhoročnými skúsenosťami v oblasti  celoživotného vzdelávania a v troch riadených útvaroch.

V **Útvare pre celoživotné vzdelávanie**, ktorý organizuje, manažuje a zabezpečuje **Kontinuálne, kompetenčné a kariérové vzdelávanie** (**vzdelávanie pre verejnosť, vzdelávanie pedagógov, vzdelávanie krajanov**) a **Univerzitu tretieho veku.**

V **Útvare pre jazykovú a odbornú prípravu**, ktorý organizuje, manažuje a zabezpečuje **Jazykovú a odbornú prípravu cudzincov a krajanov** a **Cudzie jazyky.**

**Ich súčasťou je aj Študijné a kongresové stredisko v Modre – Harmónii.**

Okrem verejnosti, firiem, inštitúcií a jednotlivcov,  študenti z jednotlivých fakúlt, absolvovaním vzdelávacích programov majú možnosť k svojmu vzdelaniu získať pridanú hodnotu pri uplatnení sa v praxi po skončení štúdia.   

## Súčasti CĎV UK
Pod Centrum ďalšieho vzdelávania UK patrí:

* **Útvar pre celoživotné vzdelávanie /** *Kontinuálne, kompetenčné a kariérové vzdelávanie - KKKV* (vzdelávanie pre verejnosť, vzdelávanie pedagógov, vzdelávanie krajanov)
* **Univerzita tretieho veku** (UTV)
* **Útvar jazykovej a odbornej prípravy zahraničných študentov** (ÚJOP)
* **Študijné a kongresové stredisko Modra - Harmóni** (ŠaSK)

## Externé odkazy
* Webstránka Centra ďalšieho vzdelávania UK

Centrum ďalšieho vzdelávania